02020D0637 — ET — 16.11.2022 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B EUROOPA KESKPANGA OTSUS (EL) 2020/637, 27. aprill 2020, euro pangatähtede turvaelementide ja tootmismaterjalide tootjate suhtes kohaldatava atesteerimise menetluse kohta (EKP/2020/24) (uuesti sõnastatud) (ELT L 149 12.5.2020, lk 12)

Muudetud:









▼B

EUROOPA KESKPANGA OTSUS (EL) 2020/637,

27. aprill 2020,

euro pangatähtede turvaelementide ja tootmismaterjalide tootjate suhtes kohaldatava atesteerimise menetluse kohta (EKP/2020/24)

(uuesti sõnastatud)







I JAGU

ÜLDSÄTTED

Artikkel 1

Mõisted

Käesolevas otsuses kasutatakse järgmisi mõisteid:

1) „loomine“ (origination) – euro pangatähtede põhikujunduse ülekandmine küljendusse, värvilahutusse, kontuuridesse ja trükiplaatidele ning põhikujunduses ette nähtud komponentide küljenduse ja prototüüpide ettevalmistus;

2) „tootja“ (manufacturer) – juriidiline isik, kellel on oskused tegeleda euro pangatähtede turvalisusega või euro pangatähtede tootmismaterjalide tootmisega, v.a üksused, mis tegelevad ainult euro pangatähtede turvaelementide transportimise või hävitamisega;

3) „euro pangatähtede turvaelementidega seotud tegevus” (euro secure item activity) – euro turvaelementide loomine, tootmine, töötlemine, hävitamine, säilitamine, analüüs, ümberpaigutamine tootmiskohas või euro pangatähtede turvaelementide transport;

4) „euro pangatähtede tootmismaterjalide tootmistegevus“ (euro item activity) – euro pangatähtede tootmismaterjalide tootmine;

5) „tootmise asukoht“ (manufacturing site) – asukoht, mida tootja kasutab või soovib kasutada euro pangatähtede turvaelementide ja/või euro pangatähtede tootmismaterjalide tootmise tegevuseks;

6) „euro pangatähtede turvaelemendid“ (euro secure items) – a) valmis euro pangatäht; b) osaliselt trükitud euro pangatäht; c) valmis euro pangatähe paber; d) lõpetamata euro pangatähe paber; e) turvaline trükivärv, mida kasutatakse euro pangatähtede või euro pangatähtede paberi tootmisel; f) niit ja kile, mida kasutatakse euro pangatähtede paberi tootmisel; g) turvaline pigment; h) turvalisuse andur; i) väljatöötamisel euro pangatähed, et asendada ringluses olevaid või ringlusest kõrvaldatud euro pangatähti; j) EKP poolt osutatud mis tahes komponent või seonduv teave, mille osas on vajalik turvakaitse, kuna selle kadumine, vargus või lubamatu avaldamine võiks kahjustada euro pangatähtede usaldusväärsust maksevahendina;

7) „euro pangatähtede tootmismaterjal“ (euro item) – a) valmis euro pangatäht; b) osaliselt trükitud euro pangatäht; c) valmis euro pangatähtede paber; d) lõpetamata euro pangatähtede paber; e) tint, mida kasutatakse euro pangatähtede või euro pangatähtede paberi tootmisel; f) kile ja niit, mida kasutatakse euro pangatähtede paberi tootmisel;

8) „atesteerimine“ (accreditation) – EKP otsusega tootjale antav luba tegeleda euro pangatähtede turvaelementidega või euro pangatähtede tootmismaterjalide tootmisega konkreetses tootmise asukohas;

9) „atesteeritud tootja“ (accredited manufacturer) – käesoleva otsuse alusel atesteeringu saanud tootja;

10) „RKP“ (NCB) – keskpank liikmesriigis, mille rahaühik on euro;

11) „vastutav RKP“ (responsible NCB) – keskpank, kes on esitanud euro pangatähtede tootmise tellimuse;

12) „atesteerimisnõue“ (accreditation requirement) – EKP põhinõuded turvalisuse, kvaliteedi, keskkonna, tervisekaitse ja ohutuse, eetika või asukoha nõuded ja muud nõuded, mida tootja peab täitma euro pangatähtede turvaelementidega või euro pangatähtede tootmismaterjalide tootmisega tegelemiseks;

13) „EKP konfidentsiaalne teave“ (ECB confidential information) – kõik atesteerimisnõuded, nendega seotud dokumendid, olenemata nende arhiveerimise vormist, või mis tahes ärisaladus, tehniline ja/või kommertsteave, mis on liigitatud kui „ECB-Confidential“;

14) „atesteerimismenetlus“ (accreditation procedure) – menetlus, milles hinnatakse tootja vastavust atesteerimisnõuetele käesoleva otsuse alusel ja mis kestab alates tootja atesteerimistaotlusest kuni nende atesteerimiseni; nende nõuete rikkumisel võib menetlus kaasa tuua sanktsioone, sh rahatrahvi;

▼M1 —————

▼B

17) „sertifitseerimine“ (certification) – dokument, mille väljastab sõltumatu sertifitseerimisüksus, mis on atesteeritud riikliku atesteerimisasutuse poolt, kelle sertifitseerimist tunnistatakse tootja asukoha liikmesriigis;

18) „juhtimissüsteem“ (management system) – põhimõtete, menetluste ja korra raamistik, mille tootja sätestab kõigi atesteerimisnõuete täitmise tagamiseks;

19) „meede“ (measure) – tootja abinõud atesteerimisnõuete järgimiseks;

20) „EKP pangatähtede välisvõrk“ (ECB banknotes extranet) – IT-süsteem, mille on asutanud ja käitab EKP teabe andmiseks atesteerimisnõuete kohta ja millele atesteeritud tootjatel on juurdepääs;

21) „hävitamine“ (destruction) – abinõud, millega muudetakse euro pangatähtede turvaelemendid võltsijatele kasutuks;

▼M1

22) „kontrollüksus“ (controlling entity) – tootja haldusorgan, juhatus või nõukogu või mis tahes juriidiline isik nõukogu raamotsuse 2008/841/JSK ( 1 ) artikli 5 lõikes 4 määratletud tähenduses, kes võib tootjat esindada, võtta tema nimel vastu otsuseid või teostada kontrolli; tootja puhul, kes on õiguslikult ja organisatsiooniliselt RKP osa, käsitletakse kontrollüksusena RKP otsuseid tegevat organit;

▼M1 —————

▼B

29) „trükivärvi tootmine“ (ink production) – trükivärvi ettevalmistus euro pangatähtede trükkimisel kasutamiseks toorainete ja/või tindipigmendi segamise ja pulveriseerimise kaudu. Ettevalmistus ei hõlma trükivärvile erikomponentide lisamist trükimasinate või euro pangatähtede paberi tootjate poolt, kui see moodustab alla 12% esialgse trükivärvi kaalust ja selle lisamise ainus eesmärk on värvi kuivamine kooskõlas määratud koostisega, voolavuse parandamine või varjundi muutmine kuivamise kiirendamiseks;

30) „juriidilise isiku tunnus“ (LEI) – juriidilisele isikule antud tähtnumbriline viitekood kooskõlas ISO 17442 standardiga;

▼M1

31) „sõltumatu audiitor“ (independent auditor) – tunnustatud üksus, kes on pädev hindama ja kinnitama tootja ettevõtte vastavuskontrolli programmi kooskõla eetilise äritegevuse põhimõtete, reeglite ja menetlustega, sealhulgas RKP vastav siseosakond tootja puhul, kes on õiguslikult ja organisatsiooniliselt RKP osa või kes on eraldiseisev juriidiline isik, kuid kelle üle RKP-l on samasugune kontroll nagu iseenda osakondade üle;

▼B

32) „kontroll” (inspection) – menetlus tootja vastavuse hindamiseks atesteerimisnõuetele, mis toimub kohapealse või väliskontrolli kaudu ja mille põhjal koostatakse aruanne hindamise tulemuste kohta;

33) „kohapealne kontroll” (on-site inspection) – EKP poolt tootmise asukohas teostatud kontroll;

34) „väliskontroll” (off-site inspection) – EKP poolt teostatud kontroll, milles hinnatakse tootjalt nõutud dokumente ja mida teostatakse tootmise asukohast väljaspool;

35) „tööpäev“ (business day) – kõik päevad, v.a laupäev, pühapäev ja EKP tähtpäevad, mis on avaldatud EKP veebilehel;

36) „oluline rikkumine“ (major instance of non-compliance) – a) mittevastavus, millel oli või on, võis olla või võib olla, otsene, oluline ja negatiivne mõju atesteeritud tootja atesteerimisnõuete täitmisele euro pangatähtede tootmismaterjalide tootmisega tegevuse või euro pangatähtede turvaelementidega seotud tegevuse osas; b) oluliseks ei loeta mitut eraldiseisvat mittevastavuse juhtu, v.a siis kui need esinevad samaaegselt või korduvalt samas menetluses, millel oli või on otsene, oluline ja negatiivne mõju.

Artikkel 2

Atesteerimise põhimõtted

1. Tootja teostab euro pangatähtede turvaelementidega seotud tegevust või euro pangatähtede toomise tegevust üksnes tootmise asukohas, mille EKP on atesteerinud kooskõlas artikliga 7.

2. Atesteeritud tootja võib toota või tarnida euro pangatähtede turvaelemente või euro pangatähtede tootmismaterjale ainult EKP loal või juhul, kui üks järgmistest isikutest on esitanud tellimuse: a) muu atesteeritud tootja, kes vajab euro pangatähtede turvaelemente või euro pangatähtede tootmismaterjale oma euro pangatähtede turvaelementidega seotud tegevuseks või euro pangatähtede tootmismaterjalide tootmistegevuseks; b) vastutav RKP; c) tulevane eurosüsteemi RKP, kui EKP nõukogu on teinud vastava otsuse; d) EKP.

3. Atesteeritud tootja võib teostada euro pangatähtede turvaelementidega seotud tegevust või euro pangatähtede tootmismaterjalide tootmistegevust muus tootmise asukohas, kui EKP on eelnevalt hinnanud atesteeritud tootja vastavust kõigile atesteerimisnõuetele selles tootmiskohas ja andnud tootjale atesteeringu taotletud euro pangatähtede turvaelementidega seotud tegevuseks või euro pangatähtede tootmismaterjalide tootmistegevuseks selles tootmise asukohas.

4. EKP hindab tootjate atesteerimistaotlusi või atesteeritud tootja vastavust atesteerimisnõuetele, võttes arvesse võrdse kohtlemise ja läbipaistvuse põhimõtteid. Eelkõige ei tohi EKP hinnang kaasa tuua sooduskohtlemist ega anda ühelegi tootjale konkurentsieelist.

5. EKP teatab atesteeritud tootjatele euro pangatähtede välisvõrgu kaudu kõikidest atesteerimisnõuete muutustest, mis puudutavad euro pangatähtede turvaelementidega seotud tegevust või euro pangatähtede tootmismaterjalide tootmistegevust, mille osas neid on atesteeritud.

6. Atesteeritud tootjad käsitlevad EKP konfidentsiaalset teavet kooskõlas EKP konfidentsiaalsuskorraga, mis on avaldatud EKP pangatähtede välisvõrgus.

7. EKP võib edastada RKPdele asjaomast teavet, mis on saadud atesteeritud tootjatelt.

8. Euro pangatähtede turvaelementide või euro pangatähtede tootmismaterjalide hankemenetluses võivad osaleda ainult atesteeritud tootjad.

9. Atesteeritud tootjad ei või oma atesteeringut üle anda oma tütarettevõtjatele, sidusettevõtjatele ega kolmandatele isikutele ilma EKP eelneva kirjaliku nõusolekuta.

10. Kogu hankemenetlus toimub inglise keeles, v.a juhul kui menetluse või lepingu esemega seotud erandlikud asjaolud nõuavad muu keele kasutust.

11. Tootja kannab kõik kulud ja seonduvad kahjud, mis tulenevad käesoleva otsuse kohaldamisest.

Artikkel 3

Atesteerimisnõuded

1. Atesteeritud tootja peab vastama kõigile järgmistele atesteerimisnõuetele: a) käesolevas otsuses või muus õigusaktis sätestatud turvalisuse, kvaliteedi, keskkonna, tervisekaitse ja ohutuse nõuded, mille täitmist EKP nõuab tootjatelt euro pangatähtede turvaelementidega või euro pangatähtede tootmismaterjalide tootmisega tegelemiseks; b) artiklis 4 sätestatud eetikanõuded; c) järgmised asukohanõuded: i) tootmise asukoht Euroopa Liidu liikmesriigis või Euroopa Vabakaubanduse Assotsiatsiooni (EFTA) liikmesriigis, kui tootja ei ole trükikoda; või ii) tootmise asukoht Euroopa Liidu liikmesriigis, kui tootja on trükikoda. d) sertifikaadi olemasolu, milles kinnitatakse, et asjaomase euro pangatähtede turvaelementidega seotud tegevuse või euro pangatähtede tootmismaterjalide tootmistegevuse asukohas vastavad haldussüsteemid kõikidele järgmistele nõutavatele standarditele: i) standard ISO 9001; ii) standard ISO 14001; iii) kuni 11. märtsini 2021 kas ISO 45001 standard või töötervishoiu ja tööohutuse hindamise seeria (OHSAS) 18001 ning seejärel ainult ISO 45001 standard; ▼M1 e) järgmised maksevõimelisuse nõuded: i) tootja suhtes ei ole algatatud pankroti-, maksejõuetus- ega likvideerimismenetlust; ii) tootja vara ei halda likvideerija ega kohus; iii) tootjal ei ole kokkulepet võlausaldajatega; iv) tootja äritegevus ei ole peatatud; v) tootja suhtes ei ole kohaldatud ühtegi menetlust ega asjaolu, mis sarnaneb punktides i kuni iv osutatuga ning mida kohaldatakse riigi õigusnormide alusel. ▼B

2. Tootjad võivad vastu võtta ja rakendada lõike 1 punktide a ja b nõuetest rangemaid nõudeid.

3. Kui tootja vastab lõike 1 punktis c sätestatud asukohanõuetele, kuid tema äritegevust kontrollib väljaspool liidu liikmesriiki või EFTA riiki asutatud juriidiline isik, kaalub EKP atesteerimistaotluse tagasilükkamist artikli 6 alusel või eelneva kirjaliku nõusoleku andmist artikli 9 punkti 7 alapunkti b alusel ja võtab euro pangatähtede usaldusväärsuse kaitseks kohaselt arvesse järgmist: a) Euroopa Liidu Nõukogu otsus või määrus majandussanktsioonide kohta ühise välis- ja julgeolekupoliitika valdkonnas, mida juba kohaldatakse või mida nõukogu kavatseb vastu võtta; b) liikmesriikide kohustus rakendada majandussanktsioone ühise välis- ja julgeolekupoliitika valdkonnas ning sellest tulenevad sätted, meetmed või kohustused, mis on ette nähtud vahetult kohaldatavates liidu õigusaktides; c) rahvusvaheline leping ja sellest tulenevad sätted, meetmed või kohustused, mille on heaks kiitnud liidu seadusandlikud organid või kõik liikmesriigid, mille rahaühik on euro.

4. Asjaoludest sõltuvalt võib EKP juhatus teha lõike 1 punktis c sätestatud nõudest erandi.

▼M1

Artikkel 4

Eetikanõuded

1. Atesteeritud tootja või tema kontrollüksus peab täitma kõiki järgmisi eetikanõudeid: a) atesteeritud tootja või tema kontrollüksuse suhtes ei ole tehtud lõplikku süüdimõistvat kohtuotsust seoses järgmiste süütegudega, kui süütegu on toime pandud pärast 15. novembrit 2017 ja atesteeritud tootja atesteerimine on toimunud enne 16. novembrit 2022, või kui süütegu on toime pandud mitte vähem kui viis aastat enne tema atesteerimistaotluse esitamise kuupäeva vastavalt käesoleva otsuse artiklile 5: i) osalemine kuritegelikus ühenduses, sealhulgas raamotsuse 2008/841/JSK artiklis 2 sätestatud teod; ii) aktiivne ja passiivne korruptsioon Euroopa Ühenduste ametnike või Euroopa Liidu liikmesriikide ametnikega seotud korruptsiooni vastast võitlemist käsitleva konventsiooni ( 2 ) artiklis 3 ja nõukogu raamotsuse 2003/568/JSK ( 3 ) (korruptsioonivastase võitluse kohta erasektoris) artikli 2 lõikes 1 määratletud tähenduses; iii) pettus Euroopa Ühenduste finantshuvide kaitse konventsiooni ( 4 ) artiklis 1 määratletud tähenduses; iv) terroriaktid, sealhulgas Euroopa Parlamendi ja nõukogu direktiivi (EL) 2017/541 ( 5 ) artiklites 3 kuni 12 osutatud süüteod; v) rahapesu Euroopa Parlamendi ja nõukogu direktiivi (EL) 2015/849 ( 6 ) artikli 1 lõigetes 3 ja 4 määratletud tähenduses; vi) inimkaubandus, sealhulgas Euroopa Parlamendi ja nõukogu direktiivi 2011/36/EL ( 7 ) artiklis 2 osutatud mis tahes tahtlik tegu, samuti süüteole õhutamine ja kaasaaitamine ning süüteokatse, nagu on sätestatud kõnealuse direktiivi artiklis 3; vii) muu ebaseaduslik tegevus, mis kahjustab liidu, EKP või RKPde finantshuve. b) atesteeritud tootja või tema kontrollüksus ei ole toime pannud järgmisi tegusid pärast 15. novembrit 2017, kui atesteerimine on toimunud enne 16. novembrit 2022, või mitte vähem kui viis aastat enne tema atesteerimistaotluse esitamise kuupäeva vastavalt käesoleva otsuse artiklile 5: i) maksude ja/või sotsiaalkindlustusmaksete tasumisega seotud kohustuste täitmata jätmine, kui see on tuvastatud kohtu- või haldusotsusega, millel on lõplik ja siduv mõju vastavalt selle riigi õigusnormidele, kus atesteeritud tootja on asutatud, või selle liikmesriigi õigusnormidele, kus toimub euro pangatähtede turvaelementidega seotud tegevus või euro pangatähtede tootmismaterjalide tootmistegevus; ii) ametialaste eeskirjade raske rikkumine, sealhulgas tõsised ametikohustuste täitmata jätmise juhtumid, kui pädevad asutused on selle kindlaks teinud; iii) asjaomasel turul konkurentsi moonutamise eesmärgil kokkulepete sõlmimine, kui pädevad asutused on selle kindlaks teinud; iv) mis tahes muu tegevus, mis võib kahjustada euro pangatähtede usaldusväärsust või kasutamist maksevahendina.

2. Atesteeritud tootja kehtestab täielikult rakendatud ja toimiva ettevõtte vastavuskontrolli programmi ning haldab seda, et juhtida kõiki tema atesteeritud tootmiskohas läbi viidavaid tegevusi. Ettevõtte vastavuskontrolli programmi kohaldatakse ka väljaspool tema atesteeritud tootmiskohta toimuva tegevuse suhtes, kui see tegevus sarnaneb euro- või euro pangatähtede turvalisusega seotud tegevusega, mille EKP on atesteerinud.

3. a) Rahvusvahelise Kaubanduskoja korruptsioonivastase võitluse eeskirjade ( 8 ) artikkel 10; b) pangatähtede eetika algatus ( 9 ); c) standard ISO 37001; d) muud samaväärsed programmid. Lõikes 2 osutatud ettevõtte vastavuskontrolli programm sisaldab ja rakendab vähemalt põhimõtteid, eeskirju ja menetlusi, mis on sätestatud ühes järgmistest:

▼B







II JAGU

ATESTEERIMISMENETLUS

Artikkel 5

Atesteerimistaotlus

1. Tootja, kes taotleb atesteerimist euro pangatähtede turvaelementidega seotud tegevuseks või euro pangatähtede tootmismaterjalide tootmistegevuseks konkreetses tootmise asukohas, esitab EKP-le kirjaliku taotluse atesteerimismenetluse algatamiseks. See kehtib ka tootjate kohta, kes on seotud artikli 1 punktis 29 määratletud trükivärvi tootmisega.

2. Atesteerimistaotlus peab sisaldama järgmist: a) euro pangatähtede turvaelementidega seotud tegevuse ja euro pangatähtede turvaelementide ning euro pangatähtede tootmismaterjalide tootmistegevuse ja euro pangatähtede tootmismaterjalide kirjeldus; b) tootja ja kohastel juhtudel tootjat esindava atesteerimist taotleva juriidilise isiku nimi ja LEI (kui on); c) tootmise asukoha täpne asukoht ja aadress, kus tootja kavatseb teostada euro pangatähtede turvaelementidega seotud tegevust või euro pangatähtede tootmismaterjalide tootmistegevust; d) tootja seaduslike esindajate allkirjastatud kirjalik kinnitus atesteerimisnõuete konfidentsiaalsusest kinnipidamise kohta tootja poolt; e) tootja äritegevuse kirjeldus, milles tuuakse ära kontrolli omavad üksused ja nende asukohad; ▼M1 f) EKP pangatähtede välisvõrgus toodud vormis ja tootja seadusliku esindaja allkirjastatud kinnitus, et tootja vastab kõikidele käesoleva otsuse artikli 3 lõike 1 punktides b, d ja e sätestatud nõuetele; g) sõltumatu audiitori väljastatud ja allkirjastatud kirjalik kinnitus või sertifikaat artikli 4 lõigetes 2 ja 3 osutatud ettevõtte vastavuskontrolli programmi rakendamise ja toimimise kohta; ▼B h) artikli 3 lõike 1 punktis d nimetatud sertifikaatide koopiad; i) tootja nende tütarettevõtjate või sidusettevõtjate kirjeldus, mida ta kavatseb kaasata euro pangatähtede turvaelementidega seotud tegevusse või euro pangatähtede tootmismaterjalide tootmistegevusse; j) kolmandate isikute, sealhulgas tootja tütarettevõtjate või sidusettevõtjate kirjeldus, kellega tootja kavatseb sõlmida allhankelepinguid või mida tootja kavatseb kaasata euro pangatähtede turvaelementidega seotud tegevusse või euro pangatähtede tootmismaterjalide tootmistegevusesse; k) kokkuvõte tootja esitatud atesteerimistaotluse põhjustest ja võimalikest eelistest eurosüsteemile juhul, kui atesteering antakse.

3. Atesteeritud tootja, kes taotleb atesteerimist muu euro pangatähtede turvaelementidega seotud tegevuseks või euro pangatähtede tootmismaterjalide tootmistegevuseks, esitab EKP-le kirjaliku taotluse. EKP teatab atesteeritud tootjale, millised konkreetsed dokumendid lõikes 2 loetletutest tuleb konkreetsetel juhtudel esitada.

Artikkel 6

Atesteerimisnõuetele vastavuse hindamine

1. EKP võib atesteerimistaotluse tagasi lükata enne tootja vastavuse hindamist atesteerimisnõuetele kooskõlas käesoleva artikliga, kui ta teeb kindlaks, et euro pangatähtede turvaelementidega seotud tegevus või euro pangatähtede tootmismaterjalide tootmistegevus, mille jaoks atesteerimist taotletakse, mõjutaks negatiivselt euro pangatähtede usaldusväärsust ja tarneahelat.

▼M1

2. EKP hindab tootja vastavust artikli 3 lõike 1 punktides b kuni e ja artikli 3 lõikes 3 sätestatud nõuetele käesoleva otsuse artikli 5 kohaselt esitatud dokumentide alusel.

▼B

3. Erandjuhtudel võib EKP teha erandi artiklis 4 sätestatud nõuete täitmise kohustusest, kui ta teeb kindlaks, et tootjapoolne nõuete rikkumine ei mõjuta oluliselt atesteerimisnõuete järgimist tootja poolt või euro pangatähtede usaldusväärsust või EKP mainet.

4. ►M1 ◄ EKP esitab tootjale ka küsimustikud, mille tootja peab täitma ja osutama, kuidas ta täidab atesteerimisnõudeid. Tootja täidab täidetud küsimustikud ja tagastab need EKP-le EKP poolt määratud mõistliku aja jooksul. Tootja tõendab, kuidas tema meetmed vastavad asjakohastele atesteerimisnõuetele, ning avaldab selgelt kõik piirangud, mis võivad takistada tootjal atesteerimisnõuete täitmist, eelkõige nende riigisiseste õigusaktide järgimist, mis käsitlevad erihävitusvahendite kasutamist, kui neid vahendeid ei ole võimalik kasutada tootmise asukohas. Kui tootja vastab artikli 3 lõike 1 punktides b kuni e sätestatud nõuetele või kui ta on artikli 3 lõike 1 punktis c sätestatud nõuete täitmisest vabastatud kooskõlas artikli 3 lõikega 4, esitab EKP tootjale dokumendid, mis sisaldavad artikli 3 lõike 1 punktis a osutatud atesteerimisnõudeid.;EKP esitab tootjale ka küsimustikud, mille tootja peab täitma ja osutama, kuidas ta täidab atesteerimisnõudeid. Tootja täidab täidetud küsimustikud ja tagastab need EKP-le EKP poolt määratud mõistliku aja jooksul. Tootja tõendab, kuidas tema meetmed vastavad asjakohastele atesteerimisnõuetele, ning avaldab selgelt kõik piirangud, mis võivad takistada tootjal atesteerimisnõuete täitmist, eelkõige nende riigisiseste õigusaktide järgimist, mis käsitlevad erihävitusvahendite kasutamist, kui neid vahendeid ei ole võimalik kasutada tootmise asukohas.

5. Kui EKP hindab kooskõlas artikli 3 lõike 1 punktiga a tootja vastavust asjakohastele atesteerimisnõuetele, kontrollib ta kõigepealt, kas tootja täidab kõiki turvanõudeid, mis on sätestatud eraldi otsuses. Kui tootja vastavus turvanõuetele on kontrollitud, kontrollib EKP tootja vastavust muudele artikli 3 lõike 1 punktis a sätestatud atesteerimisnõuetele. Kõik hindamised võivad toimuda kohapealse või -väliskontrollina vastavalt artiklile 11.

6. Vajadusel võib EKP paluda tootjal esitada, selgitada või täiendada EKP poolt määratud mõistliku tähtaja jooksul järgmist teavet: a) artikli 5 alusel esitatavad dokumendid; b) dokumendid, mis tuleb täita vastavalt lõikele 4; c) lõike 5 alusel esitatav teave.

7. EKP lükkab puuduliku, eksliku või tähtaja jooksul lõpetamata atesteerimistaotluse tagasi, olles esitanud lõike 6 alusel taotluse lisateabe, selgituste või täienduste saamiseks. EKP lükkab atesteerimistaotluse tagasi ka siis, kui taotlus ja esitatavad dokumendid on täielikud, kuid nendest ilmneb, et tootja ei vasta artiklites 3 ja 4 sätestatud atesteerimisnõuetele.

Artikkel 7

Atesteerimine

1. EKP võib anda tootjale atesteeringu taotletud euro pangatähtede turvaelementidega seotud tegevuseks või euro pangatähtede tootmismaterjalide tootmistegevuseks tootmise asukohas, kui tootja on edukalt tõendanud oma vastavust artiklites 3 ja 4 sätestatud atesteerimisnõuetele või kui EKP teeb erandi vastavalt artikli 6 lõikele 3.

2. EKP atesteering vormistatakse otsusena, mis täpsustab juriidilise isiku, tootmise asukoha ja euro pangatähtede turvaelementidega seotud tegevuse või euro pangatähtede tootmismaterjalide tootmistegevuse, mille jaoks atesteering on antud.

3. Pärast atesteerimisteatise saamist teavitab atesteeritud tootja EKPd õigeaegselt enne vastava euro pangatähtede turvaelementidega seotud tegevuse või euro pangatähtede tootmismaterjalide tootmistegevuse alguskuupäeva, et EKP saaks teostada asjakohaseid kontrolle euro pangatähtede turvaelementidega seotud tegevuse või euro pangatähtede tootmismaterjalide tootmistegevuse käigus.

Artikkel 8

EKP atesteeringute register

1. EKP peab atesteeringute registrit, mis tehakse EKP pangatähtede välisvõrgu kaudu kättesaadavaks RKPdele ja tulevastele eurosüsteemi RKPdele ning atesteeritud tootjatele. Ateseeringute register sisaldab kõiki järgmisi andmeid: a) kõikide atesteeritud tootjate nimekiri; b) iga atesteeritud tootja kohta: i) euro pangatähtede turvaelementidega seotud tegevus või euro pangatähtede tootmismaterjalide tootmistegevus, mille osas atesteering on antud; ii) euro pangatähtede turvaelementidega seotud tegevuse või euro pangatähtede tootmismaterjalide tootmistegevuse, mille osas atesteering on antud, tootmise asukoht; iii) teave igas tootmise asukohas toodetud euro pangatähtede turvaelementide või euro pangatähtede tootmismaterjalide kohta.

2. EKP ajakohastab korrapäraselt atesteeritud tootjate seisu atesteeringute registris ning käesoleva otsuse kohaselt atesteeritud tootjate poolt esitatud teavet. Atesteeringute registri regulaarseks ajakohastamiseks võib EKP koguda atesteeritud tootjatelt, RKPdelt ja tulevastelt eurosüsteemi RKPdelt täiendavat asjakohast teavet, mida EKP peab vajalikuks atesteeringute registri teabe täpsuse ja õigsuse säilitamiseks.

3. Kui EKP võtab vastu peatamisotsuse artikli 17 alusel ja pärast seda, kui ta on teavitanud atesteeritud tootjat sellest otsusest, sisestab ta viivitamata atesteeringute registrisse kogu järgmise teabe: a) peatamise ulatus ja kestus; b) kõik muudatused, mis mõjutavad atesteeritud tootja atesteerimisstaatust seoses järgmisega: i) tootja nimi; ii) asjaomane tootmise asukoht; iii) euro pangatähtede turvaelement või euro pangatähtede tootmismaterjal ja euro pangatähtede turvaelementidega seotud tegevus või euro pangatähtede tootmismaterjalide tootmistegevus, mida peatamine mõjutab, kooskõlas peatamisotsuse järeldustega.

4. Kui EKP võtab vastu kehtetuks tunnistamise otsuse artikli 18 alusel ja olles teavitanud atesteeritud tootjat sellest otsusest, kustutab ta viivitamata atesteeringute registrist kogu järgmise teabe kooskõlas kehtetuks tunnistamise otsuse järeldustega: a) atesteeritud tootja nimi; b) tootmise asukoht; c) euro pangatähtede turvaelement või euro pangatähtede turvaelementidega seotud tegevus; d) euro pangatähtede tootmismaterjal või euro pangatähtede tootmismaterjali tootmistegevus.

5. Atesteeritud tootja teavitab EKPd, kui teave atesteeritud tootja kohta on atesteeringute registris puudulik või vigane. Kui EKP teeb kindlaks, et teave on puudulik või vigane, teeb EKP atesteeringute registris paranduse.

Artikkel 9

Atesteeritud tootjate kohustus säilitada atesteering

Atesteeritud tootjal on asjaomases tootmise asukohas atesteeringu säilitamiseks järgmised kohustused:

1) säilitada atesteerimisnõuete konfidentsiaalsus ja järgida kõigi EKP pangatähtede välisvõrgus esitatud dokumentide konfidentsiaalsuse klassifikatsiooni;

2) teavitada EKPd kirjalikult igast artikli 3 lõike 1 punktis d osutatud sertifikaadi uuendamisest või muutmisest, esitades iga kord kolme kuu jooksul alates uuendamise või muutmise kuupäevast uue või muudetud sertifikaadi koopia;

▼M1

3) viivitamata teavitada kirjalikult EKPd artikli 3 lõike 1 punktis d või kohastel juhtudel artikli 4 lõigetes 2 ja 3 osutatud atesteerimisnõuetega seotud sertifikaatide tühistamisest;

4) esitada kord aastas ja kahe kuu jooksul pärast kalendriaasta lõppu kõik järgmised dokumendid: a) EKP pangatähtede välisvõrgus toodud vormis ja tootja seadusliku esindaja allkirjastatud kinnitus, et atesteeritud tootja ja tema kontrollüksused vastavad artikli 4 lõike 1 punktides a ja b sätestatud nõuetele; b) sõltumatu audiitori väljastatud ja allkirjastatud kirjalik kinnitus või sertifikaat artikli 4 lõigetes 2 ja 3 osutatud ettevõtte vastavuskontrolli programmi rakendamise ja toimimise kohta terve kalendriaasta jooksul. Atesteeritud tootjad esitavad punktis a nõutud esimese kinnituse ja punktis b nõutud esimese sõltumatu audiitori poolt allkirjastatud kirjaliku kinnituse või sertifikaadi 2024. aasta veebruari lõpuks, mõlemal juhul terve 2023. kalendriaasta kohta.

▼B

5) viivitamata teavitada kirjalikult EKPd pärast katkematu 36 kuu möödumist, mille jooksul atesteeritud tootja ei ole tegelenud euro pangatähtede tootmismaterjalide tootmistegevusega, välja arvatud euro pangatähtede turvaelementide hävitamine, säilitamine, analüüsimine või siseliikumine tootmise asukohas või euro pangatähtedega seotud turvaelementidega seotud tegevus;

6) esitada EKP-le kirjalik aruanne, kui euro pangatähtede turvaelementidega seotud tegevuse käigus tuvastatakse turvanõuetest lahknevusi euro pangatähtede turvaelementide kogustes atesteeritud tootmiskohas,

7) viivitamata teavitada EKPd ja taotleda eelnevat kirjalikku luba, kui kavas on järgmine tegevus: a) asjaomases tootmiskohas mis tahes asjaolu muutmine, mis mõjutab või võib mõjutada vastavust asjakohastele atesteerimisnõuetele; b) muutus omandistruktuuris; c) atesteeritud tootja lõpetamise menetluse või muu samalaadse menetluse algatamine; d) äritegevuse või ettevõtte struktuuri ümberkujundamine viisil, mis võib mõjutada atesteeritud tegevust; e) allhankimine või kolmandate isikute, sh atesteeritud tootja tütarettevõtjad või sidusettevõtjad, kaasamine euro pangatähtede turvaelementidega seotud tegevusse või euro pangatähtede tootmistootmismaterjalide tootmistegevusse, mille osas on tootja saanud atesteeringu, olenemata sellest, kas allhankija või kolmas isik tegeleks euro pangatähtede turvaelementidega või euro pangatähtede tootmistootmismaterjalide tootmistegevusega asjaomases tootmise asukohas või mujal;

8) viivitamata teavitada kirjalikult vastutavat RKPd, kui tekib mõni punkti 7 alapunktis e osutatud olukord;

▼M1

9) viivitamata teavitada kirjalikult EKPd järgmistel juhtudel: a) atesteeritud tootja või tema kontrollüksus ei vasta artikli 4 lõike 1 punktis b loetletud tingimustele; b) atesteeritud tootjal või tema kontrollüksusel on tõendeid selle kohta, et tema suhtes on algatatud haldus- või kriminaaljuurdlus seoses artikli 4 lõike 1 punktis a loetletud tegevusega või artikli 4 lõike 1 punktis b loetletud nõuete täitmata jätmisega; c) atesteeritud tootja või tema kontrollüksuse suhtes on tehtud lõplik süüdimõistev kohtuotsus artikli 4 lõike 1 punktis a osutatud tegevuse osas;

▼B

10) viivitamata teavitada kirjalikult EKPd, kui ta kavatseb algatada kvalifikatsiooni menetluse kooskõlas kvaliteedinõuetega, mis EKP on eraldi sätestanud iga euro pangatähtede turvaelemendi või euro pangatähtede tootmistootmismaterjali osas. Teates tuleb osutada kvalifitseerimismenetluse kavandatud algus- ja lõppkuupäev;

11) kehtestada vajalikud menetlused, mis tagavad, et kõigi EKP pangatähtede välisvõrgu kaudu atesteeritud tootjatele kättesaadavate asjakohaste dokumentide viimaseid versioone levitatakse atesteeritud tootmiskohas nõuetekohaselt.

Artikkel 10

EKP eelnev kirjalik nõusolek

1. EKP annab mõistliku aja jooksul eelneva kirjaliku nõusoleku artikli 9 punktis 7 osutatud tegevusteks juhtudel, kui taotluse esitanud atesteeritud tootja täidab kõiki asjakohaseid atesteerimisnõudeid ja -kohustusi.

2. EKP võib anda eelneva kirjaliku nõusoleku tingimusel, et atesteeritud tootja täidab kõiki piiranguid või kohustusi, mille EKP võib taotluse esitanud atesteeritud tootja suhtes kehtestada.

3. EKP võib eelnevat kirjalikku nõusolekut mitte anda, kui ta järeldab, et atesteeritud tootja suutlikkus täita atesteerimisnõudeid või -kohustusi ei ole tagatud, kui atesteeritud tootja teostab artikli 9 punktis 7 osutatud tegevust.

Artikkel 11

Kontroll

1. EKP hindab, kas atesteeritud tootja vastab atesteerimisnõuetele kohapealsete või väliskontrollide teostamisega.

2. EKP teostab väliskontrolli kõikide EKP poolt nõutud dokumentide osas, mis on asjakohased, et hinnata atesteeritud tootja vastavust asjakohastele atesteerimisnõuetele. Iga EKP poolt atesteeritud tootjale saadetud dokumentide esitamise nõudega ei kaasne väliskontrolli, v.a juhul, kui taotluses on selgelt osutatud väliskontrollile.

3. EKP võib teostada etteteatatud või etteteatamata kohapealseid kontrolle.

4. Kohapealse kontrolli käigus hindab EKP atesteeritud tootja vastavust asjakohastele atesteerimisnõuetele tootmise asukohas.

5. EKP alustab etteteatatud kohapealseid kontrolle atesteeritud tootjaga eelnevalt kokkulepitud kuupäeval. Atesteeritud tootja tagab, et kontrolli käigus toimub tootmise asukohas euro pangatähtede turvaelementidega seotud tegevus või euro pangatähtede tootmismaterjalide tootmistegevus.

6. EKP otsustab etteteatatud või etteteatamata kohapealse kontrolli kestuse, mis tagab, et saadakse piisavalt teavet atesteeritud tootja vastavuse hindamiseks kõikidele atesteerimisnõuetele. EKP võib toimuva kohapealse kontrolli peatada, et võimaldada atesteeritud tootjal tõendada vastavust asjakohastele atesteerimisnõuetele.

7. Atesteeritud tootja tagab EKP-le juurdepääsu kõikidele tootmise asukoha aladele ja kõikidele dokumentidele, mida EKP peab kontrolli jaoks oluliseks.

8. Atesteeritud tootja esitab EKP-le kõik kontrolliks vajalikud dokumendid, näiteks täidetud kontrollküsimustiku, mis on kättesaadav EKP pangatähtede välisvõrgu kaudu, või muud dokumendid, mille EKP saadab atesteeritud tootjale enne kontrolli, vähemalt kümme tööpäeva enne kohapealse kontrolli algust või muul EKP poolt osutatud kuupäeval.

Artikkel 12

Rikkumise juhud

1. Atesteeritud tootja järgmine tegevus on rikkumise juht: a) artikli 3 lõikes 1 sätestatud atesteerimisnõuete mittetäitmine; b) paranduste mitteteostamine EKPga kokku lepitud tähtaja jooksul varem tuvastatud rikkumiste osas; c) artiklis 9 sätestatud kohustuste mittetäitmine; d) EKP-le kohese juurdepääsu mitteandmine tootmise asukohale või mis tahes dokumentidele, mida EKP peab kontrolli jaoks vajalikuks; e) erinevused euro pangatähtede turvaelementide arvestuses, mis on seotud turvanõuete rikkumisega atesteeritud tootja poolt; f) tuvastatud vale või eksitava kinnituse või valedokumendi esitamine EKP-le ja kohastel juhtudel RKP-le mis tahes menetluses käesoleva otsuse alusel; g) käesoleva otsusega seotud dokumentide konfidentsiaalsuskohustuse rikkumine.

2. EKP teatab atesteeritud tootjale igast artiklites 3 ja 4 sätestatud asjakohaste atesteerimisnõuete või artiklis 9 sätestatud kohustuste rikkumise juhust mõistliku aja jooksul pärast rikkumise juhu avastamist EKP poolt.

3. Atesteeritud tootja peab mittevastavuse kõrvaldama EKPga artikli 13 lõike 3 kohaselt kokku lepitud tähtaja jooksul.

Artikkel 13

Kontrolli tulemused

1. EKP saadab atesteeritud tootjale esialgse kontrolliaruande, milles täpsustatakse kõik kontrolli käigus tuvastatud atesteerimisnõuete rikkumised järgmiste tähtaegade kohaselt: a) 30 tööpäeva alates asjaomase kohapealse kontrolli lõpetamise kuupäevast; b) 40 tööpäeva pärast väliskontrolli osa moodustavate dokumentide saamist EKP poolt, eelkõige seoses artiklis 9 sätestatud kohustustega;

2. EKP võib esialgses kontrolliaruandes anda atesteeritud tootjale soovitusi. Nendes soovitustes käsitletakse meetmete tõhustamist, kuigi need on atesteerimisnõuetega kooskõlas.

3. Atesteeritud tootja esitab 15 tööpäeva jooksul pärast esialgse kontrolliaruande saamist EKP-le oma kirjalikud selgitused kontrolli käigus tuvastatud rikkumiste kohta ja lõike 2 kohaselt antud soovituste kohta. Atesteeritud tootja täpsustab meetmeid, mida ta kavatseb rakendada seoses rikkumise juhtudega, sealhulgas kavandatud tähtajad nende meetmete rakendamiseks. EKP hindab ettepanekuid ja kehtestab tähtajad, mis on proportsionaalsed rikkumise juhu tõsidusega.

4. EKP esitab atesteeritud tootjale kontrolliaruande 40 tööpäeva jooksul alates järgmisest: a) atesteeritud tootjalt esialgse kontrolliaruande kohta kirjalike märkuste ja muu EKP poolt hindamise lõpuleviimiseks nõutud asjakohase teabe saamine EKP poolt; b) esialgse kontrolliaruande kohta kirjalike märkuste esitamise tähtaja möödumine, kui märkused puuduvad.

5. EKP toob kontrolliaruandes ära kontrolli tulemused, asjakohase kontrolldokumentatsiooni, atesteeritud tootjalt saadud märkused, hinnangu tegevusele, meetmetele või parandustele, mida atesteeritud tootja kavatseb rakendada, ning sellega seotud rakendamise tähtajad. Kontrolliaruanne esitab kontrolli tulemuste põhjal järeldused selle kohta, kas atesteeritud tootja vastab praegu või määratud tähtaja jooksul atesteerimisnõuetele ning kas EKP peaks tegema mõne artiklites 16–18 osutatud otsuse.

6. Atesteeritud tootja võib 15 tööpäeva jooksul pärast lõikes 4 osutatud kontrolliaruande saamist esitada EKP-le kirjalikke märkusi selle aruande sisu kohta.

7. EKP kaalub atesteeritud tootjalt saadud märkusi ja viib kontrolli lõpule, rakendades kontrolliaruande järeldusi ning teavitades atesteeritud tootjat ja vajaduse korral kõiki teisi atesteeritud tootjaid.

8. Järelkontrolle võib artikli 11 lõike 1 kohaselt teha kas kohapeal või mujal, et kontrollida, kas kontrolliaruandes osutatud meetmeid rakendatakse tõhusalt ja kas need vastavad asjakohastele atesteerimisnõuetele.

9. Oluliste atesteerimisnõuete rikkumiste juhtudel, mille osas EKP peab tegema kiire otsuse ja mis võib mõistlikel kaalutlustel kaasa tuua peatamisotsuse artikli 17 alusel või kehtetuks tunnistamise artikli 18 alusel, võib EKP otsustada lühendada lõigetes 1 kuni 3 kirjeldatud menetlust ja anda atesteeritud tootjale nende oluliste rikkumiste osas märkuste esitamiseks kuni 5 tööpäeva. EKP peab seda kiireloomulisust põhjendama.

10. EKP võib otsustada käesolevas artiklis sätestatud tähtaegu pikendada.

Artikkel 14

Otsus euro pangatähtede turvaelementidega seotud tegevuse kohese seiskamise kohta

1. Kui EKP avastab olulise rikkumise, mille tagajärjel võib toimuda euro pangatähtede turvaelementide kadumine või vargus või euro pangatähtede turvaelementidega seotud teabe lubamatu avaldamine, mis võiks kahjustada euro pangatähtede usaldusväärsust maksevahendina, kui ei võeta viivitamata meetmeid, võib EKP nõuda, et atesteeritud tootja seiskab selle euro pangatähtede turvalisusega seotud tegevuse viivitamata kuni olulise rikkumise kõrvaldamiseni. Sellisel juhul ei või atesteeritud tootja euro pangatähtede turvalisusega seotud tegevust jätkata enne EKP eelnevat kirjalikku nõusolekut.

2. Atesteeritud tootja, kes peab viivitamata seiskama euro pangatähtede turvaelementidega seotud tegevuse, teavitab EKPd muudest atesteeritud tootjatest, keda euro pangatähtede turvaelementidega seotud tegevuse seiskamine võib kliendi või tarnijana kaudselt mõjutada. EKP võib nõuda atesteeritud tootjalt artikli 18 lõikes 5 osutatud meetmete võtmist, mis tagaks, et tal ei ole juurdepääsu euro pangatähtede turvaelementidele ajavahemikul, mil euro pangatähtede turvaelementidega seotud tegevus on seiskunud.

3. EKP teavitab kõiki lõikes 2 osutatud atesteeritud tootjaid, keda atesteeritud tootja euro pangatähtede turvaelementidega seotud tegevuse seiskamine lõike 1 alusel võib mõjutada. Kui atesteeritud tootja, kelle euro pangatähtede turvaelementidega seotud tegevus on lõike 1 kohaselt seiskunud, staatus on muutunud, teatab EKP sellest atesteeritud tootjatele.

4. Ilma et see piiraks artiklite 16–18 kohaselt tehtud otsuseid, taastab EKP euro pangatähtede turvaelementidega seotud seisatud tegevuse, kui artikli 11 kohase kontrolli käigus jõutakse järeldusele, et kõik lõikes 1 osutatud olulised rikkumised on kõrvaldatud.







III JAGU

RIKKUMISE ÕIGUSLIKUD TAGAJÄRJED

Artikkel 15

EKP otsused rikkumise kohta

1. Atesteeritud tootja rikkumiste korral võib EKP teha artiklites 16–19 osutatud otsuse. Otsuses sätestatakse järgmine: a) rikkumine ja kohastel juhtudel atesteeritud tootja poolt esitatud märkused; b) tootmise asukoht, euro pangatähtede turvaelement ja/või euro pangatähtede tootmismaterjal ning euro pangatähtede turvalisusega seotud tegevus ja/või euro pangatähtede tootmismaterjalide tootmistegevus, mida otsus käsitleb; c) otsuse jõustumise kuupäev ja vajaduse korral üks või mõlemad järgmistest: i) otsuse kehtetuks muutumise kuupäev; ii) asjaolud, mille korral otsus kaotab kehtivuse; d) rikkumise kõrvaldamiseks antud tähtaeg, kui on; e) otsuse põhjendused.

2. Otsus on proportsionaalne asjaomase rikkumise tõsidusega ja selles võetakse arvesse kõiki järgmisi asjaolusid: a) varasemad andmed atesteeritud tootja kohta seoses muude rikkumise juhtude ja parandustega; b) kõik atesteeritud tootja esitatud asjakohased selgitused nõuete rikkumise kohta; c) kirjeldus selle kohta, kuidas atesteeritud tootja kõrvaldas või kavatseb heastada asjaomase rikkumise juhu.

3. Tähtaegade seadmisel tagab EKP, et tähtajad on proportsionaalsed asjaomase rikkumise tõsidusega.

4. EKP teavitab asjaomast atesteeritud tootjat tehtud otsusest kirjalikult.

5. EKP võib teavitada RKPsid ja muid asjaomaseid atesteeritud tootjaid kõikidest artiklite 16–19 alusel tehtud otsustest, näiteks atesteeringute registri kaudu või kirjalikult. EKP esitatavas teabes võib kohastel juhtudel sisalduda atesteeritud tootja nimi, rikkumise liik ja laad ning otsuse kehtivus.

Artikkel 16

Hoiatusotsus

1. EKP võib atesteeritud tootja osas teha hoiatusotsuse, kui esineb: a) oluline rikkumine; b) korduv rikkumine; c) rikkumise õigeaegne ja tõhus kõrvaldamata jätmine.

2. Hoiatusotsus osutab, et juhul kui rikkumist ei kõrvaldata osutatud tähtaja jooksul, kohaldatakse artiklit 17 või 18.

3. Kui EKP leiab, et hoiatusotsus ei ole piisav, võttes arvesse avastatud rikkumise juhu tõsidust, võib ta teha otsuse artikli 17 või 18 alusel.

Artikkel 17

Otsus uute tellimuste peatamise kohta

1. Kui atesteeritud tootja ei täida artikli 14 alusel tehtud otsust euro pangatähtede turvaelementidega seotud tegevuse kohese seiskamise kohta, võib EKP teha selle atesteeritud tootja suhtes peatamisotsuse. Atesteeritud tootjal on keelatud uusi tellimusi vastu võtta kuni peatamisotsuse kehtetuks tunnistamiseni.

2. Kui atesteeritud tootja ei kõrvalda artikli 16 alusel tehtud hoiatusotsuses täpsustatud rikkumist kindlaksmääratud tähtaja jooksul, võib EKP teha selle atesteeritud tootja suhtes peatamisotsuse. Atesteeritud tootja võib lõpetada kõik pooleliolevad tootmistellimused, kuid tal on keelatud uusi tellimusi vastu võtta kuni peatamisotsuse kehtetuks tunnistamiseni.

3. Peatamisotsuses osutatakse, et juhul kui rikkumist ei kõrvaldata osutatud tähtaja jooksul, kohaldatakse artiklit 18.

4. Kui EKP leiab, et hoiatusotsus ei ole piisav, võttes arvesse avastatud rikkumise juhu tõsidust, võib ta teha kehtetuks tunnistamise otsuse artikli 18 alusel.

5. Peatamisotsuse saab kõrvale jätta ainult juhul, kui kontrollimisel artikli 11 alusel antakse hinnang, et kõik asjaomased rikkumise juhud on kõrvaldatud.

Artikkel 18

Otsus atesteeringu kehtetuks tunnistamise kohta

1. EKP võib teha kehtetuks tunnistamise otsuse, kui atesteeritud tootja ei täida artikli 17 alusel tehtud peatamisotsust.

2. EKP teeb kehtetuks tunnistamise otsuse järgmistel juhtudel: a) atesteeritud tootja taotlus euro pangatähtede turvaelementidega seotud tegevuse ja/või euro pangatähtede tootmismaterjalide tootmistegevuse üleviimiseks uude tootmise asukohta. Sellisel juhul hõlmab kehtetuks tunnistamine endist tootmise asukohta, kust asjaomane tegevus üle viiakse; b) muutus atesteeritud tootja omandistruktuuris, kui selle muutuse tõttu saab kavandatud omandistruktuuri muutuses osalev üksus otsese või kaudse juurdepääsu käesoleva otsusega seotud EKP konfidentsiaalsele teabele, kohaldatavates õigusaktides või lepingutes, mis puudutavad EKPd, ühte või enamat RKPd või ühte või enamat atesteeritud toojat; c) atesteeritud tootja taotlus atesteeringust loobumise kohta.

3. EKP võib teha kehtetuks tunnistamise otsuse, kui ta leiab, et kehtetuks tunnistamine on vajalik, võttes arvesse järgmist: a) konkreetse rikkumise juhu tõsidus; b) euro pangatähtede turvaelementide või euro pangatähtede tootmismaterjalide kaotuse või varguse või selle võimaluse ulatus; c) kas euro pangatähtede turvaelementidega seotud teabe loata avaldamisega kaasnes kaudne finants- ja mainekahju; d) atesteeritud tootja vastumeetmete, võimaluste ja võime piisavus rikkumise juhu tagajärgi leevendada. e) asjaolu, et konkreetsed asjaolud tootmise asukohas võivad kahjustada euro pangatähtede kui maksevahendi usaldusväärsust.

4. EKP võib teha kehtetuks tunnistamise otsuse atesteeritud tootja kohta, kes ei ole katkematult 36 kuu jooksul tootnud euro turvaelemente või euro tootmismaterjale. Selle alusel kehtetuks tunnistamise otsuse tegemisel võtab EKP arvesse atesteeritud tootja konkreetseid asjaolusid.

5. Kui euro pangatähtede turvaelementide asumine atesteeritud tootja juures võib ohustada euro pangatähtede kui maksevahendi usaldusväärsust pärast kehtetuks tunnistamise otsuse jõustumist, võib EKP nõuda, et atesteeritud tootja võtaks meetmeid, näiteks hävitaks osutatud euro pangatähtede turvaelemendid või annaks need üle EKP-le või RKP-le, millega tagatakse, et tootjal ei ole pärast kehtetuks tunnistamise jõustumist juurdepääsu euro pangatähtede turvaelementidele EKP võib nende meetmete tõhusa rakendamise kontrollimiseks teostada kohapealset kontrolli.

6. Kehtetuks tunnistamise otsuses sätestatakse kuupäev, millest alates tootja võib uuesti atesteeringut taotleda. Selle kuupäeva määramisel võetakse arvesse kehtetuks tunnistamise asjaolusid ja see peab olema vähemalt üks aasta pärast kehtetuks tunnistamise otsuse jõustumise kuupäeva.

Artikkel 19

Rahatrahv euro pangatähtede või pangatähtede paberi koguste lahknevuste korral

1. Kui EKP-le teatatakse osaliselt trükitud või valmis euro pangatähtede koguse või lõpetamata või valmis euro pangatähtede paberi koguse erinevusest vastavalt artikli 9 punktile 6 või kui see ilmneb euro pangatähtede turvaelementidega seotud tegevuse käigus atesteeritud tootja tootmiskohas, võib EKP lisaks artiklite 16, 17 ja 18 kohaselt tehtud otsusele määrata atesteeritud tootjale rahatrahvi järgmistel tõendatud juhtudel: a) seda lahknevust ei tuvastanud atesteeritud tootja; b) atesteeritud tootja ei teatanud lahknevusest vastavalt artikli 9 punktile 6; c) atesteeritud tootja teatas lahknevusest vastavalt artikli 9 punktile 6, kuid ei tuvastanud lahknevuse põhjust ega teavitanud sellest EKPd turvanõudeid käsitlevas eraldi otsuses sätestatud tähtaja jooksul.

2. Enne rahatrahvi kohta otsuse tegemist kontrollib EKP, et osaliselt trükitud või valmis euro pangatähtede koguse või lõpetamata või valmis euro pangatähtede paberi koguse erinevus tuleneb eraldi otsuses sätestatud turvanõuete rikkumisest.

3. Rahatrahvi summa määramiseks, mida kohaldatakse seoses tõendatud lahknevusega, võtab EKP arvesse ühe järgmistest nimiväärtustest: a) osaliselt trükitud või valmis euro pangatähed; b) võimalikud euro pangatähed, mille trükkimisel oleks saanud kasutada lõpetamata või valmis euro pangatähtede paberit.

4. EKP võib kohaldada rahatrahvi, mis erineb lõike 3 kohaselt kindlaks määratud nimiväärtusest või samaväärsest nimiväärtusest, võttes arvesse turvanõuete rikkumise tõsidust igal konkreetsel juhul.

5. Ühelgi juhul ei määra EKP rahatrahvi, mis ületab 500 000 eurot.

6. Rahatrahvi otsuse teeb EKP nõukogu määruses (EÜ) nr 2532/98 ja Euroopa Keskpanga määruses (EÜ) nr 2157/1999 (EKP/1999/4) sätestatud korras ( 10 ).

Artikkel 20

Delegeerimine ja edasidelegeerimine

1. EKP nõukogu delegeerib juhatusele õiguse teha kõiki otsuseid, mis on seotud tootja atesteerimisega vastavalt artikli 6 lõigetele 1, 3 ja 7 , artiklile 7, artiklile 10, artikli 14 lõikele 1 ja artikli 14 lõikele 4 ning artiklitele 16 kuni 19.

2. Juhatus võib ühele oma liikmele edasi delegeerida kõik otsused, mis on seotud tootja atesteerimisega vastavalt artikli 6 lõigetele 1, 3 ja 7 ja artiklile 7.

3. Juhatus võib pädevuse edasi delegeerida tegevustasandile selleks, et: a) anda EKP eelnev kirjalik nõusolek kooskõlas artikli 10 lõikega 1 juhtudel, kui atesteeritud tootja on täitnud kõik asjakohased atesteerimisnõuded vastavalt artiklitele 3 ja 4 ning kõik asjakohased kohustused vastavalt artiklile 9; b) võtab vastu otsused euro pangatähtede turvaelementidega seotud tegevuse viivitamatu seiskamise kohta vastavalt artiklile 14.

4. Juhatus teavitab EKP nõukogu kõigist käesoleva artikli alusel tehtud delegeerimise või edasidelegeerimise otsustest.

Artikkel 21

Läbivaatamise menetlus

1. EKP hindab tootja poolt käesoleva otsusega seoses esitatud taotlusi ja teavet (ja selle kehtivust) ning teavitab tootjat kirjalikult oma otsusest taotluse vastuvõtmise või tagasilükkamise kohta 50 tööpäeva jooksul alates järgmise saamisest: a) atesteerimistaotlus; b) EKP poolt nõutud täiendav teave või tootja selgitused tootjalt.

2. Tootja võib esitada EKP nõukogule taotluse EKP otsuse läbivaatamiseks, mis on tehtud järgmistel alustel: a) artikli 6 lõiked 1 ja 7 ning artikkel 7; b) artikkel 14 ja artiklid 16–18.

Tootja esitab läbivaatamistaotluse 30 tööpäeva jooksul alates lõikes 1 osutatud otsusest teatamisest. Tootja peab taotlust põhjendama ja lisama kogu tõendava teabe.

3. Läbivaatamisel ei ole peatavat mõju. Kui tootja selgelt taotleb, et läbivaatamine peataks otsuse täitmise, ja põhjendab oma taotlust, võib EKP nõukogu erandina peatada läbivaadatava otsuse kohaldamise.

4. EKP nõukogu vaatab lõikes 1 osutatud otsuse läbi tootja läbivaatamise taotluse alusel. Kui EKP nõukogu leiab, et lõikes 1 osutatud otsus on käesoleva otsusega vastuolus, võib ta nõuda kõnealuse menetluse kordamist või teha lõpliku otsuse. Kui EKP nõukogu leiab, et lõikes 1 osutatud otsus ei ole käesoleva otsusega vastuolus, lükatakse tootja läbivaatamistaotlus tagasi. Tootjale teatatakse läbivaatamise tulemustest kirjalikult 60 tööpäeva jooksul pärast läbivaatamistaotluse saamist EKP poolt. EKP nõukogu peab oma otsust põhjendama.

5. Euroopa Liidu Kohtul on ainupädevus lahendada käesoleva otsusega seotud vaidlusi EKP ja tootja vahel. Kui kasutatakse läbivaatamismenetlust lõike 2 alusel, ootab tootja EKP nõukogu otsust läbivaatamise kohta enne asja esitamist Euroopa Kohtule. Asutamislepingus sätestatud tähtaegade kulgemine algab läbivaatamisotsuse kättesaamisest.

6. Erandina lõigetest 1 kuni 4 teostatakse läbivaatamismenetlust seoses artikli 19 alusel tehtud rahatrahvi otsustega määruses (EÜ) nr 2532/98 ja määruses (EÜ) nr 2157/1999 (EKP/1999/4) sätestatud korras.

7. Vastastikusel kokkuleppel võivad EKP ja tootja lahendada käesoleva otsuse kohaldamisega seotud vaidlused vahekohtu kaudu. Kõik EKP ja atesteeritud tootja vahelised vaidlused lahendatakse lõplikult vastavalt Rahvusvahelise Kaubanduskoja vahekohtueeskirjadele ühe või mitme vahekohtuniku poolt, kes nimetatakse ametisse nende eeskirjade kohaselt. Vahekohtumenetluse keel on inglise keel.







IV JAGU

LÕPPSÄTTED

Artikkel 22

Kehtetuks tunnistamine

1. Otsus EKP/2013/54 tunnistatakse kehtetuks alates 18. maist 2021.

2. Viiteid kehtetuks tunnistatud otsusele käsitletakse viidetena käesolevale otsusele ja lähtuda tuleb vastavustabelist II lisas.

Artikkel 23

Üleminekusätted

1. Otsust EKP/2013/54 kohaldatakse 12 kuu jooksul alates käesoleva otsuse jõustumise kuupäevast.

2. Atesteeritud tootjaid, kellele anti atesteering või eelatesteering otsuse EKP/2013/54 alusel, loetakse käesoleva otsuse alusel atesteeritud tootjateks alates käesoleva otsuse jõustumise kuupäevast.

3. Kõik otsuse EKP/2013/54 alusel antud atesteeringutega seotud algatatud või käimasolevad menetlused viiakse lõpule kooskõlas käesoleva otsusega, eelkõige algatatud või käimasolevad menetlused seoses järgmisega: a) turvalisuse või kvaliteedi esma- või järelkontroll artikli 11 alusel; b) atesteerimisnõuetele vastavuse hindamine artikli 6 alusel; c) atesteeringute andmine artikli 7 alusel; d) otsuse tegemine artiklite 16–19 alusel; e) punktide a-d alusel võetud meetmete või tehtud otsuste läbivaatamine.

Kõik algatatud või käimasolevad menetlused viiakse lõpule enne lõikes 1 sätestatud tähtaja lõppu.

Artikkel 24

Jõustumine

1. Käesolev otsus jõustub päeval, mil sellest adressaatidele teatatakse.

2. Seda kohaldatakse alates 18. maist 2021.

3. Artiklit 4 ja artikli 9 punkti 4 kohaldatakse alates 16. novembrist 2022.

Artikkel 25

Adressaadid

Käesolev otsus on adresseeritud euro pangatähtede turvaelementide ja euro pangatähtede tootmismaterjalide tootjatele ja atesteeritud tootjatele.









I LISA

Kehtetuks tunnistatud otsus ja selle muudatuste nimekiri

(osutatud artiklis 22)







Otsus EKP/2013/54, 20. detsember 2013, euro pangatähtede turvaelementide ja tootmismaterjalide tootjate suhtes kohaldatava atesteerimise menetluse ning otsuse EKP/2008/3 muutmise kohta (ELT L 57, 27.2.2014, lk 29). Euroopa Keskpanga otsus (EL) 2016/955, 6. mai 2016, millega muudetakse otsust EKP/2013/54 euro pangatähtede turvaelementide ja tootmismaterjalide tootjate suhtes kohaldatava atesteerimise menetluse kohta (EKP/2016/12)(ELT L 159, 16.6.2016, lk 19). Euroopa Keskpanga otsus (EL) 2016/1734, 21. september 2016, millega muudetakse otsust EKP/2013/54 euro pangatähtede turvaelementide ja tootmismaterjalide tootjate suhtes kohaldatava atesteerimise menetluse kohta (EKP/2016/25)(ELT L 262, 29.9.2016, lk 30).









II LISA

VASTAVUSTABEL







Otsus EKP/2013/54 Käesolev otsus I JAGU – ÜLDSÄTTED I JAGU – ÜLDSÄTTED Artikkel 1 Artikkel 1 Artikli 2 lõige 1 Artikli 2 lõige 1 – Artikli 2 lõiked 3, 4, 7 ja 11 Artikli 2 lõige 2 – Artikli 2 lõige 3 – Artikli 2 lõige 4 Artikli 18 lõige 4 Artikli 2 lõike 5 punkt a Artikli 3 lõike 1 punkt a ja artikli 3 lõige 2 – Artikli 3 lõike 1 punkt b Artikli 2 lõike 5 punkt b Artikli 3 lõike 1 punkt c Artikli 2 lõige 6 Artikli 3 lõige 4 Artikli 2 lõige 7 Artikli 2 lõige 8 Artikli 2 lõige 8 Artikli 2 lõige 2 Artikli 2 lõige 9 Artikli 2 lõige 11 Artikli 3 lõige 1 Artikli 19 lõige 1 Artikli 3 lõige 2 Artikli 19 lõige 2 – Artikli 20 lõige 3 – Artikkel 4 II JAGU – ATESTEERIMISMENETLUS II JAGU – ATESTEERIMISMENETLUS Artikli 4 lõige 1 Artikli 5 lõige 1 Artikli 4 lõike 2 punkt a Artikli 5 lõike 2 punktid a ja c Artikli 4 lõike 2 punkt b Artikli 5 lõike 2 punkt d ja artikli 9 punkt 1 Artikli 4 lõike 2 punkt c Artikli 5 lõike 2 punkt f Artikli 4 lõige 3 Artikli 5 lõike 2 punkt h ja artikli 3 lõike 1 punkt d – Artikli 5 lõike 2 punktid b, e, g, i, j ja k – Artikli 5 lõige 3 Artikli 4 lõige 4 ja artikli 5 lõike 3 esimene lause Artikli 6 lõiked 2 ja 6 Artikli 4 lõige 5 ja artikli 5 lõike 3 teine lause Artikli 6 lõige 7 Artikli 5 lõige 1 Artikli 6 lõike 4 esimene, teine, kolmas ja neljas lause Artikli 5 lõige 2 Artikli 6 lõike 4 neljas lause – Artikli 6 lõiked 1, 3 ja 5 Artikli 6 lõige 1 Artikli 7 lõige 1 – Artikli 7 lõige 2 Artikli 6 lõige 2 Artikli 11 lõige 1 Artikli 6 lõige 3 Artikli 7 lõige 3 Artikkel 7 – Artikkel 8 – – Artikli 9 punktid 8, 9, 10 ja 11 III JAGU KONTROLL JA RKP TURVANÕUETELE VASTAVUSE ERIKONTROLL III JAGU – RIKKUMISE ÕIGUSLIKUD TAGAJÄRJED Artikli 9 lõige 1 Artikli 11 lõige 1 Artikli 9 lõige 2 Artikli 11 lõige 2 Artikli 9 lõike 3 esimene lause Artikli 11 lõige 4 Artikli 9 lõike 3 teine lause – Artikli 9 lõike 4 esimene ja kolmas lause Artikli 11 lõige 3 Artikli 9 lõike 4 teine lause Artikli 11 lõike 5 esimene lause – Artikli 11 lõike 5 teine lause – Artikli 11 lõiked 6 ja 7 Artikli 9 lõige 5 Artikli 11 lõige 8 Artikli 9 lõige 6 – Artikli 10 lõige 1 Artikli 12 lõige 2 Artikli 10 lõige 2 – Artikli 10 lõike 3 sissejuhatav osa ning punktid b ja c Artikli 13 lõige 1 Artikli 10 lõike 3 punkt a – Artikli 10 lõike 3 teine ja kolmas lause Artikli 13 lõige 5 Artikli 10 lõige 4 Artikli 13 lõiked 3 ja 4 Artikli 10 lõike 4 teine lause Artikli 13 lõige 7 Artikli 10 lõike 5 esimene lause Artikli 13 lõige 8 Artikli 10 lõike 5 teine lause – – Artikli 13 lõige 6 Artikli 10 lõige 6 Artikli 13 lõige 9 Artikli 10 lõige 7 Artikli 13 lõige 10 Artikkel 11 – IV JAGU – KESTVAD KOHUSTUSED IV JAGU – LÕPPSÄTTED Artikli 12 lõige 1 Artikli 2 lõige 6 Artikli 12 lõike 2 esimene lause Artikli 9 punkt 2 Artikli 12 lõike 2 teine lause Artikli 9 punkt 3 – Artikli 9 punkt 4 Artikli 12 lõike 3 punkt a Artikli 9 punkti 7 alapunkt a Artikli 12 lõike 3 punkt b Artikli 9 punkti 7 alapunkt a Artikli 12 lõike 3 punkt c Artikli 9 punkti 7 alapunkt b Artikli 12 lõike 3 punkt d Artikli 9 punkti 7 alapunkt c Artikli 12 lõike 3 punkt e Artikli 9 punkti 7 alapunkt d Artikli 12 lõike 3 punktid f ja g ning artikli 12 lõike 4 esimene lause Artikli 9 punkti 7 alapunkt e ja artikli 9 punkt 8 Artikli 12 lõike 4 teine ja kolmas lause – Artikli 12 lõike 5 esimene lause Artikli 9 punkt 7 Artikli 12 lõike 5 teise lause sissejuhatav osa Artikli 10 lõige 3 Artikli 12 lõike 5 punkt a Artikli 10 lõige 3 Artikli 12 lõike 5 punkti b alapunktid i, ii ja iii Artikli 3 lõige 3 Artikli 12 lõike 5 teine lõik – Artikli 20 lõige 3 Artikli 12 lõike 5 kolmas lõik Artikli 12 lõike 6 sissejuhatav lõik Artikli 9 punkti 7 sissejuhatav lõik Artikli 12 lõike 6 punkt a Artikli 9 punkti 7 alapunkt c Artikli 12 lõike 6 punkt b Artikli 9 punkti 7 alapunkt d Artikli 12 lõike 6 punkt c – Artikli 12 lõike 6 punkt d Artikli 9 punkt 5 Artikli 12 lõige 7 Artikli 7 lõige 3 Artikli 12 lõige 8 – Artikli 12 lõige 9 – Artikkel 13 Artikli 2 lõige 5 V JAGU – RIKKUMISE ÕIGUSLIKUD TAGAJÄRJED – Artikli 14 lõike 1 punkt a Artikli 12 lõike 1 punkt c Artikli 14 lõike 1 punkt b Artikli 12 lõike 1 punktid a ja b Artikli 14 lõike 1 punkt c Artikli 12 lõike 1 punkt d Artikli 14 lõike 1 punkt d Artikli 12 lõike 1 punkt f Artikli 14 lõike 1 punkt e Artikli 12 lõike 1 punkt g Artikli 14 lõike 2 esimene lause Artikli 12 lõige 2 Artikli 14 lõike 2 teine lause Artikli 12 lõige 3 Artikli 14 lõike 2 kolmas lause Artikli 15 lõige 3 Artikli 14 lõige 3 Artikkel 1 punkt 36 Artikli 14 lõige 4 Artikli 13 lõige 2 Artikli 15 lõige 1 Artikli 15 lõige 1 Artikli 15 lõige 2 Artikli 15 lõike 2 sissejuhatav osa ning punkt a Artikli 16 lõige 2, artikli 17 lõige 2, artikli 18 lõige 3 Artikli 15 lõike 2 punkt b Artikli 10 lõige 4 Artikli 15 lõike 2 punkt c Artikli 15 lõige 3 Artikli 15 lõige 5 Artikli 16 lõige 1 Artikli 16 lõige 1 Artikli 16 lõige 2 Artikli 15 lõike 2 punkt b Artikli 16 lõiked 3 ja 4 Artikli 16 lõiked 2 ja 3 Artikli 17 lõige 1 Artikli 17 lõige 1 Artikli 17 lõige 2 Artikli 15 lõike 2 punkt b Artikli 17 lõige 3 Artikli 17 lõige 3 Artikli 17 lõiked 4 ja 5 Artikli 17 lõiked 4 ja 5 Artikli 18 lõike 1 punkt a Artikli 18 lõige 1 Artikli 18 lõike 1 punkt b – Artikli 18 lõike 1 punkt c Artikli 18 lõike 2 punkt b Artikli 18 lõike 1 punkt d Artikli 18 lõike 2 punkt a Artikli 18 lõike 1 punkt e Artikli 18 lõike 2 punkt c Artikli 18 lõige 2 punktid a ja b Artikli 18 lõige 3 punktid a, b ja c Artikli 18 lõike 2 punkt c Artikli 18 lõike 3 punkt d – Artikli 18 lõike 3 punkt e – Artikli 18 lõige 4 Artikli 18 lõige 3 – Artikli 18 lõiked 4 ja 5 Artikli 18 lõiked 5 ja 6 Artikkel 19 Artikkel 14 Artikli 20 lõige 1 Artikli 9 punkt 6 ja artikli 12 lõike 1 punkt e Artikli 20 lõige 2 Artikli 19 lõige 1 Artikli 20 lõike 3 esimene, teine ja kolmas lause Artikli 19 lõiked 2 ja 3 ninf artikli 19 lõige 4 Artikli 20 lõike 3 neljas lause Artikli 19 lõige 5 Artikli 20 lõike 4 esimene lause Artikli 19 lõige 2 Artikli 20 lõike 4 teine lause Artikli 19 lõige 6 Artikli 20 lõike 4 kolmas lause – Artikkel 21 Artikkel 21 Artikkel 22 Artikkel 8 VI JAGU MUUDATUSED, ÜLEMINEKU- JA LÕPPSÄTTED – Artikkel 23 – Artikkel 24 Artikkel 22 Artikkel 25 Artikkel 23 Artikkel 26 Artikkel 24 Artikkel 27 Artikkel 25